Document ID: /roh_data/filtered/fineweb-2-filterrobots_roh.jsonl.gz/47617

Tenor represchentants da turissem sajan las consequenzas il mument anc pitschnas, quai possia dentant sa midar. Ils giasts che viageschian durant las vacanzas dal Bumaun chinais en la Svizra, sajan numnadamain gia arrivads.
Svizra Turissem quinta dentant, ch’il dumber da turists chinais pudess sa reducir ils proxims mais per 30 fin 50 pertschient. Prognosas pli detagliadas na sajan betg pussaivlas, ha ditg il pledader.
Industria svizra è attenta
Er interpresas svizras ch'èn activas en la China han decidì mesiras da precauziun. Ellas restrenschan viadis en ed ord la China ed infurmeschan lur persunal.
RTR novitads 16:00